क'कराझार,मार्च  09  : आसाम हादोरसानि गुबुन गुबुन जायगाफोराव हादोरनांआरि आयजो सान फालिनायजों लोगोसे बड'लेन्ड हालामनि क'कराझार जिल्लानि सिङाव थानाय गुबुन गुबुन जायगाफोरावबो गुबुन गुबुन हाबाफारि लानानै हादोरनांआरि आयजो सान फालिदों ।क'कराझार ओनसोलनि "  नेरसोन  " मुंनि बे - सरकारि ( NGO ) आफादआ क'कराझारनि गोजोन देरा नेरसोन मिरुआव हादोरनांआरि आयजो सान फालिनानै क'कराझार आरो गसाइगांव ओनसोलफोरनि मुवा बेसाद फानग्रा आयजोफोरनि गेजेराव सायखनानै  8  थि " आयजो फालांगि बान्था  2019  " एबा Woman Entrepreneur Award  2019  बान्थाखौ गसाइगांव ओनसोलावनि सिलगागुरि निलाझरा गामिनि थागिरि रिना बसुमथारि बिथांनो गथायो ।8  थि " आयजो फालांगि बान्था  2019  " नि गेजेरजों मान बावनानै गासै  10,000  रां गथायो ।"  नेरसोन  " बे - सरकारि आफादनि बोसोनगिरि राजु नार्जारि बिथांआ बुङोदि,8  थि " आयजो फालांगि बान्था  2019  " खौ रिना बसुमथारिनो होनाय जाबाय ।